CELEX: 22015D2148
Language: lt
Date: 1418342400000
Title: EEE jungtinio komiteto sprendimas Nr. 281/2014 2014 m. gruodžio 12 d. kuriuo iš dalies keičiamas EEE susitarimo X priedas (Bendrosios paslaugos) [2015/2148]

26.11.2015   
            
            
               LT
            
            
               Europos Sąjungos oficialusis leidinys
            
            
               L 311/34
            
         EEE JUNGTINIO KOMITETO SPRENDIMAS
   Nr. 281/2014
   2014 m. gruodžio 12 d.
   kuriuo iš dalies keičiamas EEE susitarimo X priedas (Bendrosios paslaugos) [2015/2148]
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               į EEE susitarimą turi būti įtrauktas 2014 m. kovo 10 d. Komisijos deleguotasis sprendimas 2014/286/ES, kuriuo nustatomi kriterijai ir sąlygos, kuriuos Europos referencijos centrų tinklai ir sveikatos priežiūros paslaugų teikėjai turi atitikti, kad galėtų prisijungti prie Europos referencijos centrų tinklo (1);
            
         
               (2)
            
            
               į EEE susitarimą turi būti įtrauktas 2014 m. kovo 10 d. Komisijos įgyvendinimo sprendimas 2014/287/ES, kuriuo nustatomi Europos referencijos centrų tinklų ir jų narių steigimo bei vertinimo kriterijai ir lengvesnių sąlygų keistis informacija bei praktinėmis žiniomis apie tokių tinklų steigimą ir vertinimą sudarymo kriterijai (2);
            
         
               (3)
            
            
               todėl EEE susitarimo X priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo X priede po 2b punkto (Komisijos įgyvendinimo sprendimas 2013/329/ES) įterpiami šie punktai:
   
               „2c.
            
            
               
                  32014 D 0286: 2014 m. kovo 10 d. Komisijos deleguotasis sprendimas 2014/286/ES, kuriuo nustatomi kriterijai ir sąlygos, kuriuos Europos referencijos centrų tinklai ir sveikatos priežiūros paslaugų teikėjai turi atitikti, kad galėtų prisijungti prie Europos referencijos centrų tinklo (OL L 147, 2014 5 17, p. 71).
            
         
               2d.
            
            
               
                  32014 D 0287: 2014 m. kovo 10 d. Komisijos įgyvendinimo sprendimas 2014/287/ES, kuriuo nustatomi Europos referencijos centrų tinklų ir jų narių steigimo bei vertinimo kriterijai ir lengvesnių sąlygų keistis informacija bei praktinėmis žiniomis apie tokių tinklų steigimą ir vertinimą sudarymo kriterijai (OL L 147, 2014 5 17, p. 79).“
            
         2 straipsnis
   
      Europos Sąjungos oficialiojo leidinio EEE priede skelbtini Deleguotojo sprendimo 2014/286/ES ir Įgyvendinimo sprendimo 2014/287/ES tekstai islandų ir norvegų kalbomis yra autentiški.
   3 straipsnis
   Šis sprendimas įsigalioja 2014 m. gruodžio 13 d., jei pateikti visi pranešimai pagal EEE susitarimo 103 straipsnio 1 dalį (3), arba 2014 m. liepos 9 d. EEE jungtinio komiteto sprendimo Nr. 153/2014 (4) įsigaliojimo dieną, iš šių datų pasirenkama vėlesnė.
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2014 m. gruodžio 12 d.
      
         
            EEE jungtinio komiteto vardu
         
         
            Pirmininkas
         
         Kurt JÄGER
      
   
   
      (1)  OL L 147, 2014 5 17, p. 71.
   
      (2)  OL L 147, 2014 5 17, p. 79.
   
      (3)  Konstitucinių reikalavimų nenurodyta.
   
      (4)  OL L 15, 2015 1 22, p. 78.